**ЮБИЛЕИ НА НОБЕЛИСТИ за литература – 2020 г.**

**190 години от рождението на Фредерик МИСТРАЛ**

**СЪН**

***“Малини да сънуваш и да пееш в съня си –***

***това значи да имаш здраве, радост и успехи***

***във всичко, пожелано от тебе наяве”***

**Фредерик МИСТРАЛ**

Малини снощи събирах в Съня си, малини!

И Изгревно Ято с радостен полет над мене премина!

Сироп от чешма си наливах, сироп от малини –

Танцувах със Слънце сред Звуци безкрайно сини!

…Разхождах се в раззеленена гора и съзрях

акация цъфнала – под нея играех на шах!

Лъчи ме погалваха – и се превръщах в Птичи Размах!

…Фонтани подскачаха с бистра вода и ме викаха –

разпръскваха Мисли Сияйни със чуруликане!

И виждах се в своите Мисли

огнездено да пея –

а после целувах Жена ослънчена

по Райска Алея!

**11. 07. 2005; 2015; 2020**

**190 години от рождението на Паул ХАЙЗЕ**

**АДОВИ БОЛКИ**

***“Вместо деца на света,***

***насилените непълнолетни момичета***

***стават деца на ада.”***

**Паул ХАЙЗЕ**

Портрет на сърдито непълнолетно момиче

аз виждам в очите на много момичета.

Уродливо насилени – със безразличие –

любят се вече, без да обичат…

Халюцинират след нощни смени –

аборти правят със чувства каторжени.

Изникват крайпътно, в душите си стенат,

запрашват в чужбина гневнотревожни…

…Ех, Господи, в ада имаш ли сили

да им помогнеш с милости божии?!

**05.06.2003 г. , 2020**

**155 години от рождението на Уилям Бътлър ЙЕЙТС**

**ЗДРАВА ГЛАВА**

***„Устата ми шепне… А думите – трепнат!***

***Днес аз я обичам! А думите – тичат***

***със изгревна близост чак да корнизите.”***

**Уилям Бътлър ЙЕЙТС**

Успях ли да шепна с ръка?!

И мога ли покрай река

любовно да тичам със тебе?!

Ядосваш се… Аз съм потребен –

милувката моя е хлебна!

…Бях много далече – и можех

ъглеещи устни да разтревожа…

Тогава жената край мене

любовно смили се – и вдъхновено

ъглеещи устни разнежи

разбрала за мои копнежи…

…Йотация с някакво птици

ехтеше: „Най-най-хубавица…”

Йогийският унес от нея долита!

Тя все си мълчи, но на ум те попита:

„Сънувал си мене?! …”

…Добре е това.

И двамата имаме здрава глава!

**1975, 2013, 2020**

**НИШКА ОТ КОПРИНА**

***„Какво тъчеш със нишката фина?”***

**Уилям Бътлър ЙЕЙТС**

Фина нишка – фина, фина…

И си спомних за градина

дето можех да накича

влюбено във мен момиче…

…Кича го с букетче здравец –

та да може да забрави,

че с копринено конче

спряло до едно момче

да му подари кончето…

…И кончето – ах, с кончето

от букетче на момчето

шавнало – и с глас запяло

и със обич засияло!

А от Обич тръгва всичко –

и цветенца във лехички,

и игриви диви птички…

И момченцето в захлас

яхнало си свой Пегас…

И до днес, горкото, яха

и под стряха, и край стряха…

А и нишка от коприна

има дълга, има фина –

та да може във захлас

да завърже на Пегас

своята Любов щастлива –

че Любов го най-най-живва…

**11.08.2011**

**ЩАСТЛИВОНЕЩАСТНИЯТ**

***“Почти всичкото можене на велможата***

***го прави щастлив нещастник.”***

**Уилям Бътлър ЙЕЙТС**

Устата му рядко се отваря – но името му отваря много входове.

И в райски свърталища го знаят,

и в дяволски бункери е бродил…

Люлее се между големи банкови сметки

и във високите етажи на властта.

Ябълки на Любовта и ябълки на раздора мята в ръцете си с лекота.

Може – когато поиска – да посрещне

на своя софра и дявола, и Бога.

Бермудски триъгълник ще ти направи –

и в него ще те срути, спреш ли му облога.

И вярва – дяволът е преоблечен Бог – и от нищо не се страхува.

Единствено в себе си е откровен –

с откровения на никой не е слугувал.

Иска – и може. Може – и иска: познава риска

като интимните си страсти.

Тялото му – тяло на атлет и джудже.

Душата му – вихрушковозимни храсти.

Съзнание има за Свещения Граал –

но живее нещастно в своето алчнооко щастие…

**2020**

**150 години от рождението на Иван БУНИН**

**ПРИРОДНО СЕ ИЗБРОДВАХ**

**(Отвъден Монолог на Иван Бунин)**

И аз живях в Аркадия, живях невероятно.

Вергилий ме насочваше какво да правя.

А аз щастлив – със влюбено загатване –

надеждвах птици и дървета с еховито здраве!

Безсмъртна смърт прозрях във словото лирично.

Умеех волно да се раждам в природни кръговрати.

Надеждвах птици и дървета – в тях себе си обичах

и можех до небесни тайни със тях да се изпратя…

Най-много с Любовта природна

природно се избродвах!

**1975, 2020**

**145 години от рождението на Томас МАН**

**ПОЛИТИКАТА**

***“Ако целият свят е изразен,***

***то той е приключен, мъртъв, свършен…”***

**Томас МАН**

Там, където има пушек и стълба,

от стопаните не бива да се боите.

…Орлите не раждат гълъби,

но гълъбите не завиждат на орлите.

…Малките реки вдигат повече шум –

големите са вглъбени в сложни грижи.

…А който присреща с гърдите куршум,

невъзможно е да бъде страхливо-мижав.

Смелият сам си създава слава.

Страхливият – също.

Музейният експонат не е забава,

а буца във гърлото за трудно преглъщане…

А там, където има пушек и стълба,

стопаните ни посрещат като свидни гости.

Но някой ако предложи гозба от гълъби,

не намеква ли,

че политиката е Човекоядски остров?!

**1973 – 1987, 2020**

**135 години от рождението на Франсоа МОРИАК**

**КРЪСТЪТ В МЕНЕ**

**(МОНОЛОГ НА ФРАНСОА МОРИАК)**

Шокиран от Змийско кълбо – и разбрал

атавистичната участ на своето Щастие,

разпънат от ангели черни без жал,

лисичо захвърлен в настръхнали храсти,

Фантазии имах в главата си пак,

Разжарвах Душата си – тръгвах през Мрак

Ангели нежни да сътворявам…

Нийде не срещнах Очи благонравни.

Сам Светлина във Живота си бях:

Огън във други разпалвах – без страх

Атавизъм дали ще ме сплаши със Грях…

…Мирта е Словото в мене – и можех

Огънят в себе си сам да въздигам!

Росно изгрявах – и носих Възторжие

изгревно-бистро, с глас на авлига!

…Алегорично Космични Известия

КРЪСТА ВЪВ МЕНЕ свише приветстваха!

**28. 04. 2003 г., 2020**

**СЛУЖИТЕЛИ НА ДЯВОЛА**

***“Хората, които са придобили незаконно***

***много пари и недвижимо имущество,***

***са служители на дявола.”***

**Франсоа МОРИАК**

МАМОНЪТ заплашва със Злато и БОГА…

Обсебва и хора богоприлежни,

разтрогва съюзи, семейства разтрогва

и с дяволски ласки подвежда…

А станеш ли с дявола алчен съдружник,

капризите демонски ще те спаружват.

Фатално се радваш с Мамонските Сили:

развратваш, терорстваш далечни и близки,

а себе си явно ти оризилваш –

набъбваш сред Злато, за гуша се стискаш,

сам себе си стискаш…

А Дяволска Свита

отдавна се кани и вече те рита,

агонно те рита към Адска Обител!

**12. 07. 2005 г., 2020**

**135 години от рождението на Синклер ЛУИС**

**УЛИЦАТА ГЛАВНА**

***“По Главната улица се движат***

***не два свята, а много светове.”***

**Синклер ЛУИС**

Сега по Главната улица минават малолетни просяци

и светкавични мошеници с периодични мис грации.

Наркомани непълнолетни

гледат с изобилна пред себе си Светлина,

кръстопътни търговци си мислят, че нямат пред никого вина.

Лунносексуални моряци по момичета ветровити

се лепят като комари.

Експресни влакове тръгват и се връщат към морето

като любовни главатари.

Режат гларуси въздуха – гласът им не може да кротне

на иконостас…

Любовта понякога е суперменте – като чуждо питие,

произведено у нас.

Улицата главна е объркан от хаоса на Времето екстаз.

Изповеднострадални мазилки се пукат, но кой да ги погледне?!

Сега задкулисните крадци са тук и по света изпокрити –

а Държавата е отбрано-богата и масово-бедна.

**01.08.1998 г., 2020**

**130 години от рождението на Борис ПАСТЕРНАК**

**РАЖДАНЕ**

**(Монолог на Борис Пастернак)**

Близнак съм на облаци дарствени

и на слънце сърдечно.

От думи сияйни долавям, че има Душата ми родство

със Свишата Вечност.

Разбирам, че всяка човешка душа е изпратена

в определено от Господа тяло

и никой не може пред Бога това да обжалва.

Сияе роденото тяло със писък от болка

и радостно пърхане!

При сливане свише на Тяло с Душа

невидими божи поличби прехвъркват

астрално и нежно, и унесно светло

за радост на Раждащи Майки.

Съзнателно и подсъзнателно чуеш ли писък родилен,

не бива да се завайкваш:

тогава Земята с Небето се слива,

Сърце със Душа се прегръщат;

елей се разлива в очите и мислите

на акушерки и лекари;

роднини и близки подскачат от радост

в най-радостна къща;

Небето запява с Душата,

Земята подрипва хоро със Сърцето…

А всичко, което със радост е сляло Душа и Тяло,

кивотно започва в Новороденото

с Божия Мъдрост да свети.

**2020**

**120 години от рождението на Георгиос СЕФЕРИС**

**ВЛЮБЕНА НЕЖНОСТ**

Аз моля Бога да ми помогне да разкажа

в мига на някое голямо щастие

коя е тази любов."

Георгиос СЕФЕРИС

Глас от Небето дочувам: “Поезия, Поезия!

Съзнание за Милосърдна Любов!

Най-доброволният труд на Пчели

с мелодия приказно-лека!”

Ехо от пещерен свод кънти:

“Амнезия, Амнезия…”

...Фантазната памет на Поета

не може да фалира –

тя е Природна Аптека,

евакуирана в Окото на Сърцето ми

както в милосърдно лечебно убежище.

Рай на Риска е паметта на Поета –

и с премеждия,

и със страдания божествени

опознавам Душата си кръстна…

Спасително страдание е Животът ми –

и в други животи

с Влюбена Нежност ще възкръсвам!

**2020**

**120 години от рождението на Ейвинд ЮНСО**

**В КРЪГОВРАТНА ПРИРОДА**

***“На Земята има***

***милостива и безмилостна природа.”***

**Ейвинд ЮНСОН**

Южнякът в мене е със лятно греене,

насочено към Любовта в очите.

Със Слънце аз целувам! В Сърцето ми не стене

отчаяния опит за излитане.

Надеждвам Любовта в очи крилати!

…Евхаристична Светлина ще пратя

и плоден дъжд на рожбопръстна сила,

ваятелно куражие на коренчета жилави

и пролетни копнежи, със изгреви помилвани!

Надеждвам Любовта си с кръговратната Природа –

Дървото на Живота си със нея аз оплождам!

**25.04.2008; 2015, 2020**

**115 години от рождението на Елиас КАНЕТИ**

**ВЪЗДИШКА**

***“Може би всяка твоя въздишка***

***е нечий последен дъх.”***

**Елиас КАНЕТИ**

Езикът щом има очи и уши,

Любовта защо е глуха и сляпа?!

Избухне ли вулкан – всичко руши.

А папата сваля на Бога капа,

смирено го следва и ни теши…

…Кервани във пясъци търсят оазис.

Алпинисти възлизат към снежни пустини.

Но кой от Пустинни души ще опази

Езика усърден на горски пчелини,

тревата с отвъдния шепот на Вечност,

измътени пилци в гнездата крайречни?!...

**1969 – 1982, 2020**

**БОГ ЩЕ НИ ПРИКЪТА**

***“Предчувствията на поетите***

***са забравените приключения***

***,на Бога."***

**Елиас КАНЕТИ**

Езикът ни замлъква, излитне ли Душата…

Любовното ни чувство – подгонено от злата

и кривогледа завист – убежище ли дири?

А може би изгубени в нощта на суетата,

сами си дебнем сянката…

А Тя като секира

Краката ни подсича и силата ни свлича,

агонно ни премята със съсък на змията.

Не иска и да знае, че Тялото ридае –

Езикът се вдървява, а Тялото ридае…

…Трева в ухото шепне – светулково и нежно.

И Бог ще ни прикъта в Душата си безбрежна!

**1970 – 1987, 2020**

**115 години от рождението на Жан-Пол САРТР**

**НЕ ИСКАМ БОМБИ**

**(МОНОЛОГ НА ЖАН-ПОЛ САРТР)**

Стените падат – но други се вдигат…

Ахва и Адът от НОВИТЕ ТИГРИ.

Райстват си Тигрите с бомбена ярост –

тайно примигват в своя си вяра:

ръфат Криле, позлатяват Копита…

С нос на крале ритат и ритат

ангели смели и ангели сплашени:

Рая заселват със свои търгаши –

търговци в Рая е тяхната участ.

Ръмжат до края – като обучени

Жестоки животни, но все се пъчат:

“ангели кротки”, от Рая измъчени…

Никой не вярва на тяхната гавра.

Престъпна напаст – и Рая лапат

огнено, върло, с дяволско гърло…

ЛЪВ Е НАРОДЪТ, ЛЪВ Е НАРОДЪТ –

да зейне страшно има изгода.

И ще го стори, и ще го стори:

Новите Тигри – върлите орди –

в Ада ще прати, в Ада ще прати

да тъпчат бомби като домати…

Аз съм противник на динамита –

не искам бомби, искам Сюити

в Изгрев да светят, Залез да радват.

…ЖИВОТ БОГОЛЕТЕН

ЗА СЛЪНЦЕ Е ГЛАДЕН!

**29. 04. 2003 г., 2020**

**БОЖИЯ ДАРБА**

***“Поетът е надарен с божия дарба***

***да пее и свети с небесни чувства и мисли.”***

**Жан-Пол САРТР**

Животът ми земен с Живота божествен

акордно звучи със Сияйни Мелодии!

Небето ги чува и ми извества

Познания Свиши за земнобродия…

Обичам се Чист и насън, и наяве –

Любовно пречистен със Божии Истини!

С Природата земно-небесна изгрявам

адресно във себе си – и се разлиствам

радушно и свежо със слънцемънистия!

…Творение Свише и Земно – и мога

роднинно да светя с Душата на Бога!

**12. 07. 2005 г., 2020**

**115 години от рождението на Михаил ШОЛОХОВ**

**ХРИСТОВА СВОБОДА**

**(Монолог на Михаил Шолохов)**

Мисля си – какво ли можеше да стане

и можеше ли да получа

и сърдечни, и душевни рани,

хриле на риби само ако имах

и очи на бухалови мисли.

А аз живях със силите душевни

на води протяжно вечни

и можех със криле на Слънце

облачно небе да бистря;

Любов дарявах на Човешката Съдба,

с Любов злонравия препречвах.

…Шумяха думите ми

в тихото вглъбение на Дон.

Отгатвах кой умее да множи

в сърцето си овошков плод.

Любовните желания разбирах

и в очите на човека, и в очи на кон.

Откривах бързо кой се слива с Изгрева

и кой се лута в джунглата на скот.

Хабер изпращах на объркани вълчици

как се стига до скали орлови –

отдавна знаех дяволът какво умее

и колко Господ е грижовен.

…В прегръдките на Слънце и Вода

Орел аз виждах да сияе

със Христова Свобода!

**2020**

**90 години от рождението на Харолд ПИНТЪР**

**АНГЕЛИЧНИ ЖЕНИ**

***“Моята парола е Бдителност.***

***Към жените пристъпвам***

***с любовни рискове.***

**Харолд ПИНТЪР**

Хуква нежно паролата “Бдителност.” Ето –

ангелични Жени се обичат с Морето:

разточителна Обич и гъделносвиша…

Ококорвам очи – по Жените въздишам!

Лебедно стъпват – гларуси дразнят:

дръзко се смеят – изгревнопазвени!

Перна ме Слънцето – крилата Вечност!

Искам Жените с Морето във мене!

Нежвам ги с близост богосърдечна:

топли са вече – пеят и стенат

ъглестолъчни Жените – и искат

Рай да им нося с любовни рискове!

**2020**

**65 години от рождението на Мо ЯН (Мо ЙЕН)**

**Стихотворение, посветено**

**на японския писател Мо ЯН (Мо ЙЕН) –**

**Нобелов лауреат за литература за 2012г.**

**ГОСПОД ЛИ?!**

**На Мо ЯН (Мо ЙЕН)**

Господ ли?! Всичко чува и вижда?!

Ум ни дарява.. И всичките грижи

ангелски милва! И ние с доверие

най-слънчево в себе си ще се намерим

…Мисъл човешка ли?! Тя е във Разума!

От Небесата попада във Разума –

ехото чува на майчина пазва…

…Мозък божествен си има Човекът –

Обич от Бога: и му е леко!

…Ясно е. Господ ще ни спаси –

нежно ни милва по вечни коси!

**2013, 2020**